《洪武三十一年闰五月初十日亥时大行皇帝崩十六日皇太孙即位十八日大赦天下改明年为建文感而恭赋》
明代·陶宗仪

先帝逍遥游碧落，神孙端拱坐明堂。九重统握乾坤大，万国恩沾雨露香。

动植飞潜滋德色，都俞吁咈庆明良。老臣舞抃南村底，笑对儿孙两鬓苍。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。